ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
گریٹ انڈین بسٹرڈ کے تحفظ کا منصوبہ
وزارت ،راجستھان سمیت ملک میں گریٹ انڈین بسٹرڈ کے تحفظ اور حفاظت کے لیے مختلف اقدامات کر رہی ہے۔ اس سلسلے میں چند اہم اقدامات درج ذیل ہیں۔
دی گریٹ انڈین بسٹرڈ کو وائلڈ لائف  ایکٹ، 1972 کے شیڈول-1 میں درج کیا گیا ہے، اس طرح یہ شکار سے قانونی تحفظ کی اعلیٰ ترین ڈگری ہے۔
گریٹ انڈین بسٹرڈس کے اہم رہائش گاہوں کو ان کے بہتر تحفظ کے لیے قومی پارکس/ پناہ گاہوں کے طور پر نامزد کیا گیا ہے۔
اس کی نسلوں کی شناخت مرکزی طور پر حمایت شدہ اسکیم- وائلڈ لائف ہیبی ٹیٹس کی ترقی کے جزو 'اسپیسز ریکوری پروگرام' کے تحت تحفظ کی کوششوں کے لیے کی گئی ہے۔ گریٹ انڈین بسٹرڈ اور اس کے مسکن کو بہتر تحفظ فراہم کرنے کے لیے اسکیم کے تحت ریاستی/مرکز کے زیر انتظام علاقوں کی حکومتوں کو مالی اور تکنیکی مدد فراہم کی جاتی ہے۔
گریٹ انڈین بسٹرڈ کی افزائش نسل راجستھان، گجرات اور مہاراشٹر کے جنگلات کے محکموں اور وائلڈ لائف انسٹی ٹیوٹ آف انڈیا، دہرادون کے تکنیکی تعاون کے ساتھ شروع کی گئی ہے جس کا مقصد جنگلات میں رہائی کے لیے نسلوں کی ایک قیدی آبادی کو تحفظ اور اس کو فروغ دینا ہے۔
راجستھان اور گجرات کے محکمہ جنگلات، وائلڈ لائف انسٹی ٹیوٹ آف انڈیا اور بین الاقوامی ماہرین کی مشاورت سے گریٹ انڈین بسٹرڈ اور لیزر فلوریکن پرندوں کے لیے تحفظ افزائش کے مراکز کے قیام کے لیے جگہوں کی نشاندہی کی گئی ہے۔ سام، جیسلمیر، راجستھان میں سیٹلائٹ تحفظ افزائش نسل کی سہولت قائم کی گئی ہے۔
وزارت مرکزی طور پر حمایت شدہ اسکیم کے تحت ریاستوں/مرکز کے زیر انتظام علاقوں کو مالی مدد فراہم کرتی ہے: جنگلی حیات کے تحفظ کے لیے وائلڈ لائف ہیبی ٹیٹس کی ترقی، بشمول گریٹ انڈین بسٹرڈ۔ وزارت کو راجستھان کی حکومت سے گریٹ انڈین بسٹرڈ کے تحفظ کے لیے ایک تجویز موصول ہوئی تھی۔ وزارت نے حکومت راجستھان کو مطلع کیا ہے کہ ریاستی منصوبہ اور/یا ریاستی کیمپا فنڈز سے فنڈنگ سپورٹ پر غور کرنے کے لیے اسٹیٹ بورڈ فار وائلڈ لائف کی طرف سے تجویز کو منظور کیا جانا چاہیے۔
یہ معلومات ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے لوک سبھا میں ایک تحریری جواب میں دی۔
وزیراعظم کا دفتر
وزیراعظم19 نومبر کو اترپردیش کا دورہ کریں گے اور 6250 کروڑ روپے سے زیادہ کے کئی ترقیاتی پروجیکٹوں کا آغاز کریں گے
وزیراعظم پانی کی کمی کے مسئلے کو حل کرنے اور کسانوں کے لئے ضروری راحت فراہم کرنے کی خاطر مہوبہ میں پروجیکٹوں کا افتتاح کریں گے
وزیراعظم جھانسی میں 600 ایم ڈبلیو کے الٹرا میگا سولر پاور پارک کا سنگ بنیاد رکھیں گے اور اٹل ایکتا پارک کا افتتاح بھی کریں گے
وزیراعظم جناب نریندر مودی 19 نومبر 2021 کو اتر پردیش کے مہوبہ اور جھانسی ا ضلاع کا دورہ کریں گے۔ پانی کے بحران کو حل کرنے کے ایک اہم اقدام کے طور پر وزیراعظم سہ پہر تقریبا 2 بج کر 45 منٹ پر مہوبہ میں مختلف پروجیکٹوں کا افتتاح کریں گے۔ یہ پروجیکٹ خطے میں پانی کی قلت کے مسئلے کو حل کرنے میں مدد کریں گے اور کسانوں کے لئے راحت فراہم کریں گے جس کی کافی ضرورت ہے۔ ان پروجیکٹوں میں ارجن سہایک پروجیکٹ، رتولی ویئر پروجیکٹ، بھاؤنی ڈیم پروجیکٹ اور مجھگاؤں - چلی اسپرنکلر پروجیکٹ شامل ہیں۔ ان پروجیکٹوں کی مجموعی لاگت 3250 کروڑ روپے سے زیادہ ہے اور ان کے چالوں ہونے سے مہوبہ، ہمیر پور، باندہ اور للت پور میں تقریبا 65000 ہیکٹئر اراضی کی آب پاشی میں مدد ملے گی اور خطے کے لاکھوں کسانوں کو فائدہ پہنچے گا۔ یہ پروجیکٹ خطے میں پینے کا صاف پانی بھی فراہم کریں گے۔
شام تقریبا سوا پانچ بجے وزیراعظم ایک پروگرام میں شرکت کریں گے، جس کے دوران وہ جھانسی میں گروتھا میں 600 ایم ڈبلیو کے الٹرا میگا سولر پاور پارک کا سنگ بنیاد رکھیں گے۔ یہ پارک تین ہزار کروڑ روپے سے زیادہ کی لاگت سے تعمیر کیا جا رہا ہے اور یہ سستی بجلی اور گرڈ کے استحکام سمیت دوہرا فائدہ فراہم کرے گا۔
وزیراعظم جھانسی میں اٹل ایکتا پارک کا بھی افتتاح کریں گے۔ سابق وزیراعظم جناب اٹل بہاری واجپئی کے نام پر تعمیر کردہ اس پارک پر 11 کروڑ روپے سے زیادہ کی لاگت آئی ہے جو 40 ہزار مربع میٹر کے علاقے پر محیط ہے۔ اس میں ایک لائبریری کے ساتھ ساتھ جناب اٹل بہاری واجپئی کا ایک مجسمہ بھی ہوگا۔ یہ مجسمہ معروف مجسمہ ساز جناب رام سوتر نے بنا یا ہے، جنہوں نے مجسمہ اتحاد میں بھی تعاون کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔و ا۔ ق ر
12956U-
(
شماریات اور پروگرام کے نفاذ کی وزارت
بھارت میں پے رول رپورٹنگ – روزگارسے متعلق ایک رسمی تناظر
نئی دہلی ،25نومبر: اعدادوشمار اور پروگرام کے نفاذ کی وزارت کے تحت نیشنل اسٹیٹ اسٹیکل آفس  نے ملک کے روزگار سے متعلق منظرنامہ کے بارے میں پریس کے لئے ایک نوٹ جاری کیاہے ۔ مذکورہ نوٹ میں ستمبر 2017 سے ستمبر 2021تک کا احاطہ کیاگیاہے اور یہ منتخبہ سرکاری ایجنسیوں کے پاس دستیاب انتظامی ریکارڈس پرمبنی ہے تاکہ بعض زاویوں میں پیش رفت کاجائزہ لیاجاسکے ۔
ایک تفصیلی نوٹ منسلک ہے ۔
صحت اور خاندانی بہبود کی وزارت
ڈاکٹر منسکھ مانڈویا نے بھارتی فارما کوپیا کمیشن کانفرنس 2022 کی صدارت کی اور بھارتی فارما کوپیا کا نواں ایڈیشن جاری کیا
نئی دہلی،یکم جولائی ، 2022/ صحت اور خاندانی بہبود ، کیمیاوی مادوں اور کیمیاوی کھادوں کے مرکزی وزیر ڈاکٹر منسکھ مانڈویا نے آئی پی سی کانفرنس 2022 کی صدارت کی اور انڈین فارما کوپیا کا نواں ایڈیشن جاری کیا۔ یہ تقریب آج مرکزی وزیر مملکت ڈاکٹر بھارتی پروین پوار کی موجودگی میں نئی دلی کے وگیان بھون میں منعقد ہوئی۔
اس سال کی کانفرنس کا موضوع تھا مستقبل کے لیے دواؤں کی کوالٹی کو برقرار رکھنا۔
اس موقعے پر اظہار خیال کرتے ہوئے ڈاکٹر منسکھ مانڈویا نے اپنی اس خواہش کا اظہار کیا کہ بھارت کے فارما کوپیا کا اعتراف کیا جائے اور اسے عالمی سطح پر سراہا جائے۔ انہوں نے کہا کہ ہم جینیرک دوائیں تیار کرنے میں مہارت حاصل کر کے دنیا کی فارمیسی بن گئے ہیں۔ لیکن ہمیں دوا سازی کے شعبے میں اپنی ریسرچ کو مستحکم بنانے کی ضرورت ہے۔ آج تک چار ملکوں افغانستان، گھانا، نیپال اور ماریشس نے آئی ٹی کو تسلیم کیا ہے۔ ہمیں ایک نقش راہ تیار کر کے آگے بڑھنا چاہیے تاکہ مزید ممالک ہماری فارمیسی کو تسلیم کریں۔
بین الاقوامی سطح پر حکومت کے رول کو اجاگر کرتے ہوئے ڈاکٹر منسکھ مانڈویا نے کہا کہ ہمارے وزیراعظم نریندر مودی کے ویژن کے نتیجےمیں اور اس سمت ہمارے کام کے نتیجے میں دنیا نے ہمیں تسلیم کرنا شروع کر دیا ہے اور ہمارے کام کو اہمیت دینا شروع کر دیا ہے۔ ہمیں اس بات پر توجہ دینی چاہیے کہ بین الاقوامی تجارت اور صنعتوں پر مبنی ہماری دیسی دواؤں کی طاقت پر اس توجہ کا ہم کیسے فائدہ اٹھائیں ۔
اس بات کا اشارہ دیتے ہوئے کہ بھارت جینیرک دواؤں کا دنیا کا سب سے بڑا سپلائر ہے ۔ وہ دنیا بھر میں 20 فیصد دوائیں سپلائی کرتا ہے۔ انہوں نے یہ بھی کہا کہ کووڈ وبا کےدوران بھارت نے 150 ملکوں کو سستی دوائیں فراہم کیں۔
۔۔۔
ش ح ۔ اس۔ ت ح ۔
U - 7135
(Visitor Counter : 91
اسٹیل کی وزارت
اسٹیل کی وزارت کے سکریٹری جناب نگیندر ناتھ سنہا نے سوچھتا عہد لیا
اسٹیل کی وزارت کے سکریٹری جناب نگیندر ناتھ سنہا نے آج اسٹیل کی وزارت کے افسران اور ملازمین سے ’سوچھتا عہد‘ لیا۔
اسٹیل کی وزارت کے سکریٹری نے جوائنٹ سیکرٹری  کے ہمراہ دفتر کے احاطے کی صفائی کا معائنہ کیا۔ جناب سنہا نے احاطے میں بیرونی علاقوں کا بھی نوٹس لیا اور انہیں اچھی طرح سے صاف ستھرا رکھنے کی اہمیت پر زور دیا۔
علاوہ ازیں انہوں نے ریکارڈ سیل کا دورہ کیا اور ریکارڈ مینجمنٹ کے حوالے سے واضح ہدایات دیں۔ انہوں نے عملے پر زور دیا کہ وہ تمام ریکارڈ کا دوبارہ اور اچھی طرح سے جائزہ لیں۔ انہوں نے غیر ضروری فائلوں کو ختم کرنے اور اس بات کو یقینی بنانے کی ضرورت پر زور دیا کہ تمام فائلیں اچھی طرح سے منظم ہوں۔
اسٹیل کی وزارت کے سکریٹری نے دفتر کے کمروں اور دفتر کے احاطے کے ارد گرد صاف صفائی کی ضرورت پر بھی زور دیا۔ ان کے دورے کا مقصد صاف اور منظم کام کے ماحول کو برقرار رکھنے کے لیے وزارت کے عزم کو اجاگر کرنا تھا۔
وزارت دفاع
بھارت ۔ چین کور کمانڈر سطح کی میٹنگ کا 8واں دور
نئی دہلی، 08 نومبر 2020:
6 نومبر کو، چشول میں، بھارت ۔ چین کور کمانڈر سطح کی آٹھویں دور کی میٹنگ کا اہتمام کیا گیا۔ دونوں جانب سے بھارت ۔ چین سرحدی علاقوں کے مغربی سیکٹر میں حقیقی کنٹرول لائن پر کشیدگی کم کرنے کے تعلق سے کھلے ماحول میں، تفصیلی اور تعمیری گفت و شنید ہوئی۔ دونوں ممالک کے رہنماؤں کے ذریعہ باہمی رضامندی سے لیے گئے فیصلوں کو سنجیدگی سے نافذ کرنے پر اتفاق کیا گیا تاکہ اس امر کو یقینی بنایا جا سکے کہ فرنٹ لائن فوجی تحمل سے کام لیں اور کسی بھی طرح کی غلط فہمی اور غلط قیاس آرائیوں سے بچیں۔ دونوں جانب سے سفارتی اور فوجی ذرائع سے بات چیت جاری رکھنے اور اس میٹنگ میں کیے گئے تبادلہ خیالات کو آگے لے جانے، دیگر مسائل کو حل کرنے پر زور دینے کے بارے میں اتفاق رائے کا اظہار کیا گیا، تاکہ سرحدی علاقوں میں مشترکہ طور پر امن و امان قائم کیا جا سکے۔ دونوں فریقوں نے جلد ہی میٹنگ کے اگلے دور کے انعقاد کے لئے بھی اتفاق رائے کا اظہار کیا۔
صدر جمہوریہ کا سکریٹریٹ
صدر جمہوریہ ہند نے دفاع سے متعلق تفویض اعزاز کی تقریب۔ II کے دوران مقتدر سروس ایوارڈس پیش کیے
صدر جمہوریہ ہند محترمہ دروپدی مرمو نے آج  راشٹرپتی بھون میں منعقدہ دفاع سے متعلق تفویض اعزاز کی تقریب – II کے دوران مقتدر سروس ایوارڈس پیش کیے۔ اس موقع پر موجود معززین میں نائب صدر جمہوریہ ہند، وزیر اعظم ہند اور دفاع کے مرکزی وزیر موجود تھے۔
’ایوارڈ یافتگان کی فہرست ملاحظہ کرنے کے لیے یہاں کلک کریں‘
وزارتِ تعلیم
‘‘کاشی تمل سنگم ’’ میں عقیدت مندوں کے جوش وخروش میں تیزی آگئی ہے ، عقیدت مند ، مقامی ثقافت میں رچ بس رہے ہیں
تمل ناڈو سے آئے وفود ، پیرکو ‘‘کاشی تمل سنگم ’’ کے تیسرے دن مقدس گنگا کے کناروں پر، کاشی کے مختلف النوع گھاٹوں پربڑے تعداد میں جمع ہوئے ہیں ۔‘‘ ہرہرمہادیو’’کے منتروں کا جاپ کرنے کے دوران ، گھاٹوں پرمقدس ڈبکی لگانے کے بعد ، انھوں نے مختلف گروپوں کی شکل میں شری کاشی وشواناتھ مندر کا دورہ کیا۔ انھیں بنارس کے لذیز کھانوں کاذائقہ لیتے ہوئے بھی دیکھاجاسکتاہے، اس کے علاوہ وہ دستکاری کی مختلف النوع اشیاء اورمصنوعات دیکھنے اور خریدنے میں بھی مصروف رہے ہیں ۔
تمل ناڈوسے آئے عقیدت مند وارانسی ریلوے اسٹیشن اورہوائی اڈے پربڑی تعداد میں پہنچ رہے ہیں ۔ شہرکے زیادہ ترہوٹل اوردھرمشالائیں ، تمل ناڈو کے مختلف حصوں سے آنے والے مہمانوں کے لئے بک کئے جاچکے ہیں ۔
تمل ناڈو میں رامیشورم شہرکے طلباء سے بات کرنے پرمعلوم ہوا کہ وہ ‘‘کاشی تمل سنگم ’’کے مقام پرجوش وخروش کے ساتھ پہنچ رہے ہیں کیونکہ وہ پہلی مرتبہ مقدس شہر وارانسی آئے ہیں ۔ انھوں نے وزیراعظم جناب نریندرمودی کی جانب سے کاشی تمل سنگم کی شکل میں ثقافت اوروراثت کو یکجاکرنے کی پہل کی ستائش کی۔
وزیراعظم جناب نریندرمودی نے 19نومبر، 2022کواس ایک ماہ طویل ‘کاشی تمل سنگم ’ تہوار کاافتتاح کیاتھا۔ اپنے اختتامی خطاب میں وزیراعظم نے کاشی اورتمل ناڈو کے درمیان صدیوں پرانے قدیمی تعلقات کا ذکرکیا اور یہ بھی کہاکہ ‘‘ایک بھارت شریشٹھ بھارت ’’وژن اب حقیقت کی شکل اختیارکرتاجارہاہے ۔
میلے کے مقام پریومیہ بنیادپر رقص ڈرامہ ، موسیقی اورگیتوں وغیرہ کی شکل میں ثقافتی پروگراموں کا انعقاد کیاجارہاہے ۔ یہ پروگرام بنارس ہندویونیورسٹی کے ایمفی تھیٹرگراؤنڈ میں منعقد ہورہے ہیں۔ تقریب کے مقام پرمقامی کاشی کے باشندے بڑی تعداد میں شرکت کررہے ہیں اورانھیں تمل ناڈو کے مختلف پکوانوں سے لطف اندوز ہوتےہوئے بھی دیکھا جاسکتاہے ۔
کابینہ
کابینہ نے بھارت – تبت سرحدی پولیس  کے گروپ ’اے ‘جنرل ڈیوٹی  کاڈر اور غیر جی ڈی کاڈر کے لئے کاڈر پر نظر ثانی کے لئے منظوری دی
نئی دہلی،23؍اکتوبر،وزیراعظم نریندر مودی کی صدارت میں مرکزی کابینہ نے بھارت – تبتسرحدیپولیس  کےگروپ ’اے ‘جنرلڈیوٹی  کاڈراورغیرجیڈیکاڈرکےلئےکاڈرپرنظرثانیکےلئےمنظوریدے دی ہے۔ اس سلسلے میں مندرجہ فیصلے کئے گئے۔
- آئی ٹی بی پی کے سینئر ڈیوٹی عہدوں میں نگرانی کے عملے میں اضافے کی خاطر اسسٹنٹ کمانڈنٹ سے ایڈیشنل ڈائریکٹر جنرل کے مختلف عہدوں پر گروپ ’اے‘ جی ڈی  کاڈر اور غیر جی ڈی کاڈر کے لئے کاڈر پر نظرثانی کا فیصلہ کیا گیا۔
- دو نئی کمانوں کی تشکیل  جس کی سربراہی ایڈیشنل ڈائریکٹر جنرل کریں گے اور ان کے اسسٹنٹ انسپکٹر جنرل ہوں گے۔
اہم اثرات:
- آئی ٹی بی پی میں گروپ ’اے‘ کے ان عہدوں کی تشکیل کے بعد فورس کی نگرانی کی صلاحیت اور صلاحیت سازی میں اضافہ کیا جاسکے گا۔ گروپ اے کے کاڈر رویو میں بروقت عہدوں کی تشکیل کی تجویز سے اس کی نگرانی کے ساتھ ساتھ انتظامی صلاحتوں میں بھی بہتری آیے گی۔
- گروپ اے کے ایگزیکیٹو جنرل ڈیوٹی کاڈر میں 60 عہدوں کی تشکیل اور گروپ اے کے غیر جی ڈی کاڈر میں مختلف سطحوں پر دو عہدوں کی تشکیل کی تجویز ہے۔
- یہ تجویز دو نئی کما نوں کی تشکیل کے لئے بھی ہے، جن میں چنڈی گڑھ میں مغربی کمان اور گوہاٹی میں مشرقی کمان شامل ہیں۔ ان کی سربراہی ایڈیشنل ڈائریکٹر جنرل کریں گے اور اسسٹنٹ انسپکٹر جنرل ہوں گے۔
نفاذ:
باضابطہ نوٹیفکیشن ؍ منظوری ملنے کے بعد نئے تشکیل شدہ عہدوں کو بھرتی کے ضابطوں کے مطابق پر کیا جائے گا۔
خصوصیات:
اے- جی ڈی کاڈر ۔
گروپ اے کے عہدوں کے موجودہ ڈھانچے کو ، جو 1147 عہدوں پر مشتمل ہے ، 1207 تک کیا جائے گا۔
- ایڈیشنل ڈائریکٹر جنرل کے عہدے پر 2 کا اضافہ۔
- انسپکٹر جنرل کے عہدوں کے لئے 10 کا اضافہ۔
- ڈپٹی انسپکٹر جنرل کے عہدوں کے لئے 10 کا اضافہ۔
- کمانڈینٹ کے عہدوں پر 13 کا اضافہ۔
- 21سی عہدوں پر 16 کا اضافہ
- ڈپٹی کمانڈنٹ کے عہدے پر 9 کا اضافہ۔
بی- غیر جی ڈی کاڈر۔
سی-انسپکٹر جنرل کے 2 عہدوں کا نیا اضافہ۔
۔۔۔۔۔۔۔۔۔۔۔۔۔۔۔
U-4735
(Visitor Counter : 64
جدید اور قابل تجدید توانائی کی وزارت
بجلی اور ایم این آر ای کے مرکزی وزیر نے پی ایم -کے یو ایس یو ایم اور روف ٹاپ سولر پروگرام فیز-II کے نفاذکا جائزہ لیا
وزیر موصوف نے ان اسکیموں کے بارے میں آگاہی کی ضرورت پر زور دیا تاکہ کسان اور گھرانے اس کا فائدہ حاصل کرسکیں
مرکز اور ریاستوں کی مشترکہ کوششیں ان اسکیموں کے کامیاب نفاذ اور ملک کے قابل تجدید توانائی کے اہداف کے حصول میں معاون ثابت ہوں گے: جناب آر کے سنگھ
نئی دہلی،19اگست 2021/ مرکزی وزیر برائے بجلی اور نئی قابل تجدید توانائی جناب آر کے سنگھ نے ریاستوں/مرکز کے زیر انتظام علاقوں کے ساتھ پی ایم –کے یو ایس یو ایم اور روف ٹاپ سولر پروگرام فیز II کے نفاذ کی پیش رفت کاجائزہ لیا اور ان اسکیموں کے نفاذ میں مسائل پر تبادلہ خیال کیا ہے۔
جناب آر کے سنگھ نے کسانوں کے لئے پی ایم –کے یو ایس یو ایم اسکیم کی اہمیت پر زور دیا کہ وہ انہیں آبپاشی کی سرگرمیوں کے لئے دن بھر بجلی کا قابل اعتماد ذریعہ فراہ مکرتے ہیں اور ان کی آمدنی میں بھی اضافہ کرتےہیںْ۔ انہوں نے پی ایم –کے یو ایس یو ایم اسکیم کی توسیع تشہیر اور آگاہی پر بھی زور دیا تاکہ ہر کاشتکار جانکاری حاصل کرے اور اسکیم کے تحت فائدہ اٹھائے۔ انہوں نے ریاستوں/ مزکز کے زیر انتظام علاقوں کے سینئر افسران کے ساتھ پی ایم –کے یو ایس یو ایم اسکیم کے فیڈر لیول سولر ائزیشن جزو کے بارے میں بھی تبادلہ خیال کیا، جو کہ زرعی شعبے کے لئے دی جانے والی بجلی کی سبسڈی کو بڑی حد تک کم میں مدد فراہم کرے گا اور یقین دلایا کہ اس اسکیم کے نفاذ میں ریاستوں/مرکز کے زیر انتظام علاقوں کو ہرممکن مدد کی جائے گی۔
روف ٹاپ سولر پروگرام فیز II کے نفاذ پر وزیر نے اس اسکیم کے بارے میں وسیع پیمانے پر تشہیر اور آگاہی کی ضرورت پر دوبارہ زور دیا۔ کیونکہ چھت پر شمسی توانائی لگانے سے گھروں کی بجلی کی کھپت کم ہوگی اور بجلی کے اخراجات کی بچت ہوگی۔
شمسی شہروں کی ترقی کے بارے میں یہ بتایا گیا ک کل 20 ریاستوں/مرکز کے زیر انتظام علاقوں نے سولر/گرین سٹی کے طور پر تیار کئے جانے والے شہروں کی نشاندہی کی ہے، جناب سنگھ نے دیگر ریاستوں سے بھی درخواست کی کہ وہ ریاست کے کم از کم ایک شہر
کو سولر سٹی کے طور پر تیارکریں اور ریاستوں/ مرکز کے زیر انتظام علاقوں سے درخواست کی کہ وہ ان شہروں میں صاف اور سبز توانائی کے منصوبوں جیسے چھتوں پر شمسی توانائی، فضلہ سےتوانائی کے پلانٹس ، سولر اسٹریٹ لائٹس ، الیکٹرانک گاڑی وغیرہ کی تعیناتی کے لئے مہم شروع کریں۔
انہوں نے کہا کہ مرکزی اور ریاستوں کی مشترکہ کوششیں ان اسکیموں کے کامیاب نفاذ اور ملک کے قابل تجدید توانائی کے اہداف کے حصول میں معاون ثابت ہوں گی۔
یہ ملاقاتیں وار منعقد کی گئیں، شمالی علاقے کے لئے پہلی میٹنگ 17 اگست 2021 کی پہلی نصف میں منعقد ہوئی اور جن ریاستوں /مرکز کے زیر انتظام علاقوں میں حصہ لیا گیا ان میں جموں و کشمیر لداخ، ہماچل پردیش، ہریانہ، اتراکھنڈ، اترپردیش ، دہلی ، چندی گڑھ، بہار، جھارکھنڈ اور پنجاب شامل ہیں۔
مغربی علاقے کے ساتھ میٹنگ 17 اگست 2021 کی دوسرے نصف میں منعقد ہوئی اور ان میں شامل ریاستوں میں راجستھان گجرات ، مہاراشٹر ، گوا، مدھیہ پردیش اور چھتیس گڑھ شامل ہیں۔
مشرقی اور شمال مشرقی ریاستوں کے ساتھ تیسری میٹنگ 18 اگست 2021 کی دوسری نصف میں منعقد ہوئی اور اڈیشہ ، آسام، اروناچل پردیش،میگھالیہ ، سکم اور منی پور نے میٹنگ میں حصہ لیا۔
پرنسپل سکریٹری ڈسکومز کے ایم ڈی/سی ای او اور ریاستی نوڈل ایجنسیوں نے ان میٹنگوں میں حصہ لیا۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 87.25 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 5 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
87,25,58,985
|
|
بچی ہوئی خوراکیں
|
|
5,00,47,650
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 87.25 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 5 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
کامرس اور صنعت کی وزارتہ
پیوش گوئل نے تیسری قومی سرکاری خریداری کانفرنس کا افتتاح کیا
جی ای ایم پرمعیاری پیداوار اورخدمات سے کبھی سمجھوتہ نہیں ہونا چاہیئے ۔پیوش گوئل
جی ای ایم پلیٹ فارم کو عام آدمی کو دستیاب کرایاجائے گا :وزیرتجارت وصنعت
نئی دہلی ،05 دسمبر :تجارت وصنعت نیز ریلوے کے مرکزی وزیرجناب پیوش گوئل نے تجارت وصعنت کے وزیر مملکت جناب سوم پرکاش کے ہمراہ آج نئی دہلی میں تیسرے نیشنل پبلک پروکیورمنٹ کنکلیو  کا افتتاح کیا۔ اس دوروزہ کانفرنس کا انعقاد گورنمنٹ ای ۔ مارکیٹ پلیس  نے کنفیڈریشن آف انڈین انڈسٹریز  کے ساتھ مل کرکیاہے ۔
جناب پیوش گوئل نے اپنے افتتاحی خطاب میں کہاکہ جی ای ایم نے رفتار ، ہنرمندی اورپیمانے کو بڑھایاہے جو کہ ای ۔ مارکیٹ پلیٹ فارم کے لئے نہایت ضروری ہے ۔
تجارت وصنعت کے وزیر نے امید ظاہرکی کہ اس کانفرنس کے دوران جی ای ایم کے مستقبل کے لئے ایک خاکہ تیارہوگا جسے تمام سرکاری خریداری ، تمام وزارتوں اورمحکموں میں یکساں طورپر نافذ کیاجائے گا۔ ایساصرف مرکزی حکومت کے دفاتراوروزارتو ں میں ہی نہیں بلکہ ریاستی حکومتوں اور بلدیاتی اداروں میں بھی اس کا نفاذ ہوگا۔ انھوں نے اس بات کی بھی امید ظاہرکی کہ دوروزہ کانفرنس کے دوران قابل عمل ایجنڈے پرغوروخوض ہوگا جس سے ٹینڈروں کی شکل میں ٹھیکے کے کاموں میں آسانیاں پیداہوں گی اور اسے مستقبل میں جی ای ایم پورٹل پربھی مہیاکرایاجائے گا۔ مزید برآں انھوں نے جی ای ایم پورٹل کو اگلی سطح تک لے جانے کی غرض سے اپیل کی ۔ اس میں سرکاری دائرہ کارکے اداروں ، وزارتوں اورمحکموں کے ٹھیکہ داروں اور ذیلی ٹھیکہ داروں کے ذریعہ جی ای ایم سے خریداری میں کس طرح آسانیاں پیداکی جائیں اس کی بھی جانچ ہوگی ۔
تجارت وصنعت کے وزیر نے امید ظاہرکی کہ پانچ سال سے قبل جی ای ایم کی وساطت سے 5لاکھ کروڑکے کاروبارکا نشانہ حاصل ہواہے اور مستقبل میں جی ای ایم ، ہندوستان کے شہریوں کے ذریعہ ان کی ضروری اشیأ کی خریداری کے لئے بھی کھلے گا تاکہ عام آدمی کو کم لاگت کی مصنوعات وخدمات کا فائدہ ہو۔ تاہم صنعت وتجارت کے وزیر نے متنبہ کیاکہ مصنوعات اور خدمات کے معیارسے قطعی طورپر سمجھوتہ نہیں کیاجائے گا۔ مصنوعات اورخدمات کے ناقص معیار کے خلاف شکایتوں کی سہولت بھی پلیٹ فارم دستیاب کرائی جائے گی ۔
جناب پیوش گوئل نے دوروزہ کانفرنس میں درج رجسٹرڈہزاروں اداروں کے مشوروں کا خیرمقدم کیاتاکہ یہ ادارے جی ای ایم پلیٹ فارم خصوصارسائی ، آن بورڈنگ اور نیوی گیٹنگ کے عمل میں بہتری سے متعلق ہیں تاکہ پیداواراورخدمات کے بہترمعیارمیں زیادہ شفافیت اور دستیابی لائی جاسکے ۔ اس سے ایم ایس ایم ای ، خاتون صنعت کاراور ہندوستان کے دوردراز علاقوں میں واقع چھوٹے صنعتی ادارے جی ای ایم کی سہولت کی حاصل کرسکیں گے اوراس سے ایک ماحول پیداہوگا جس میں خریداروں کے مابین بہترمسابقت کاماحول بنے گا اور بہترکاروباری عمل کو فروغ حاصل ہوگا۔
دوروزہ تقریب کے دوران آئی ٹی ، الیکٹرانک آئٹم ، روڈ سیفٹی آلات ، سیکوریٹی ، فرنیچرآئیٹم ، کھیل کود کی اشیأ ، حفظان صحت ، ٹیلی کام ، جی آئی ایس سولوشن ، ہوم اپلائنس کے اسٹال لگائے گئے، جہاں کاشرکأ اور وزیٹروں نے دورہ کیا ۔
اس موقع پر جی ای ایم کے سی ای او جناب تلین کمار اور جی ای ایم نے محکمہ تجارت کے دیگراعلیٰ حکام بھی موجود تھے ۔
کانفرنس کے افتتاحی اجلاس کے دوران جی ای ایم ایوارڈز دیئے گئے ۔ یہ ایوارڈس مرکزی وزارتوں ، ریاستوں ، سرکاری دائرکارکی اکائیوں  کو سپربائر ، رائزنگ بائر اور موسٹ کمپلائنٹ بائر  کے زمرے میں ایوارڈدیئے گئے ۔ فروخت کاروں کو بھی سیلر ، نظم وضبط والے بہترسیلر ،  ،اور انتہائی روشن اسٹارٹ اپ زمروں میں ایوارڈ س دیئے گئے ۔
ریلوے کی وزارت
صدر جمہوریہ نے خصوصی خدمات کے لئے راشٹرپتی صدر جمہوریہ کے پولیس میڈل اور امتیازی خدمات کے لئے آر پی ایف/ آر پی ایس ایف اہلکاروں کو پولیس میڈل سے سرفراز کیا
نئی دہلی،14 اگست 2020/ یوم آزادی ،2020 کےموقع پر صدر جمہوریہ نے درج ذیل آر پی ایف/ آر پی ایس ایف اہلکاروں کو خصوصی خدمات کےلئے صدر جمہوریہ کے پولیس میڈل اور امتیازی خدمات کے لئے پولیس میڈل سے سرفراز کیا۔
خصوصی خدمات کے لئے راشٹر پتی /کا صدر جمہوریہ کا میڈل 
1۔ جناب ڈی بی کسار، وزیراعظم کے پرنسپل چیف سیکورٹی کمشنر /جنوب مشرقی ریلوے
پولیس میڈل  امتیازی خدمات:
- جناب سنتوش این چندرن ، ڈی آئی جی/ آر اینڈ ٹی، ریلوے بورڈ
- جناب راجیندر روپناور، سینئر ڈی ایس سی/ شمالی مشرقی فرنٹیئر ریلوے
- محترمہ ساریکا موہن ،سینئر ڈی ایس سی / شمالی ریلوے
- جناب شیخ کریم اللہ، اسسٹنٹ سیکورٹی کمشنر/جنوب وسطی ریلوے
- جناب ہمانشو شیکھر جھا، اسسٹنٹ سیکورٹی کمشنر/ ریلوے بورڈ
- جناب گرجسبیر سنگھ، اسسٹنٹ سیکورٹی کمشنر /شمالی ریلوے ٍ
- جناب نیپال سنگھ گرجر، سب انسپکڑ / 2 بی این آر بی ایس ایف
- جناب اے بی راشد لون، انسپکٹر /6 بی این آر پی ایس ایف
- جناب ایم محمد رفیع ، ہیڈکانسٹبل /جنوب مغربی ریلوے
- جناب شیلیش کمار، انسپکٹر / شمالی ریلوے
- جناب سدھیندرو بسواس، اسسٹنٹ سب انسپکٹر /مشرقی ریلوے
- جناب کنول سنگھ، سب انسپکٹر/2 بی این آر بی ایس ایف
- جناب کے ونیتا تیسورلو ، انسپکٹر /جنوب وسطی ریلوے
- جناب اشرف صدیقی ، انسپکٹر / شمال مشرقی ریلوے
- جناب سریندر کمار، اسسٹنٹ سب انسپکٹر/شمالی ریلوے
وزارت دفاع
محکمہ دفاع نے مالی سال 22-2021کے دوران گھریلو خریداری پر سرمایہ حصولیابی بجٹ کے 65.50 فیصد کا استعمال کیا
دفاعی خدمات کے بجٹ کا 99.50 فیصد بروئے کار لایا گیا
وزارت دفاع  نے مالی سال  22-2021 کے دوران گھریلو صنعت کے لئے سرمایہ حصولیابی بجٹ کا 64 فیصد مختص کیا تھا۔ مالی سال 22-2021 کے اختتام پر ، وزارت دفاع نے اس ہدف کو معینہ وقت سےپہلے حاصل کرلیا ہے اور وزیراعظم جناب نریندرمودی کے آتم نربھر بھارت کے وژن کو حاصل کرنے کے لئے بھارتی صنعت کے ذریعہ گھریلو خریداریوں پر سرمایہ حصولیابی بجٹ کے 65.50 فیصدحصے کو بروئے کارلا یا ہے ۔ مزید برآں، مار چ 2022 کی ابتدائی اخراجاتی رپورٹ کے مطابق، مالی سال 22-2021 کے دوران دفاعی خدمات بجٹ کا 99.50 فیصد حصہ زیر استعمال لانے میں وزارت دفاع کامیاب رہی ہے ۔
وزارت دفاع
بھارتی بحریہ نے جہازوں اور آبدوزوں کی مرمت اور بنیادی ڈھانچے کی تعمیر کا جائزہ لیا
نئی دہل۔19؍فروری۔بھارتی بحریہ کی جہازوں کی مرمت سے متعلق سالانہ کانفرنس  اور بنیادی ڈھانچے کی سالانہ کانفرنس  18فروری 2020 کو وشاکھاپٹنم میں مشرقی بحری کمان کے صدر دفتر میں شروع ہوئی۔ اس دو روزہ کانفرنس کی صدارت وائس ایڈمرل جی ایس پے بی، پی وی ایس ایم ، اے وی ایس ایم، وی ایس ایم چیف آف میٹریل  انٹیگریٹیڈ ہیڈ کوارٹرس ، وزارت دفاع  کررہے ہیں۔ اس میں بحری صدر دفتر، تینوں بحری کمانوں، پورٹ بلیئر میں انڈمان نکوبار کمان میں فوج کی تینوں شاخوں کے افراد ، بحریہ کے جہازسازی کے کارخانے ، مرمت کے کارخانے اور میٹریل سے متعلق تنظیموں کے نمائندے شرکت کررہے ہیں۔ یہ نمائندے بھارتی بحریہ کے تمام جہازوں اور آبدوزوں کے مرمت کے منصوبوں پر تبادلہ خیال کریں گے اور بنیادی ڈھانچے کو آگے بڑھانے کے منصوبے مرتب کریں گے تاکہ بحریہ کی بڑھتی ہوئی ضرورتوں کو پورا کیا جاسکے۔
افتتاحی تقریر کرتے ہوئے وائس ایڈمرل اتُل کمار جین ، پی وی ایس ایم ، اے وی ایس ایم، وی ایس ایم،فلیگ آفیسر کمانڈنگ اِن چیف، ای این سی نے نمائندوں کا خیرمقدم کیا اور بحری پلیٹ فارموں کی لڑنے کی صلاحیت کو یقینی بنانے کے سلسلے میں سب لوگوں کی طرف سے لگن کے ساتھ کی جانے والی کوششوں کی تعریف کی۔ سمندر میں پلیٹ فارموں کی مسلسل کارروائی کے سلسلے میں بحریہ کے جہازوں کی مرمت کے کارخانوں کے رول کی ستائش کی گئی۔
چیف آف میٹریل  نے اپنی تقریر کے دوران جہازوں اور آبدوزوں کی معیاری مرمت کو یقینی بنانے کے لئے فورم کی کوششوں کو سراہا جس میں خاص توجہ فوجیوں اور سامان کی حفاظت پر دی جاتی ہے۔ کانفرنس کے دوران مرمت وغیرہ کے بارے میں تکنیکی اور لاجسٹک پہلوؤں پر تفصیلی تبادلہ خیال کیا گیا جس میں سمندر میں جانے والے یونٹوں کی صلاحیت اور ہنرمندی بڑھانے پر خصوصی زور دیا گیا۔ انہوں نے تمام متعلقہ لوگوں پر زور دیا کہ وہ ’میک اِن انڈیا‘ اسکیم کے جذبے کو ذہن میں رکھتے ہوئے دیسی جانکاری کے زیادہ استعمال پر توجہ دیں۔
بنیادی ڈھانچے سے متعلق سالانہ کانفرنس 19فروری 2020 کو منعقد ہوگی جس میں بنیادی ڈھانچے کی مرمت اور اسے دوبارہ فٹ بنانے کے سلسلے میں پیش رفت کا جائزہ لیا جائیگا جس کا مقصد بھارتی بحریہ کے لڑنے کی صلاحیت کو برقرار رکھنا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-812
(Visitor Counter : 66